Psalam (Šarić) 130.
Postupna pjesma.

1Iz dubine vapijem k tebi, Gospode! 

2Gospode, čuj glas moj! Neka sluša uho tvoje glasni vapaj moj! 

3Ako bi se spominjao zlodjela, Gospode, Gospode, tko bi mogao opstati? 

4Ali je u tebe opraštanje, da bi te se bojali. 

5Čekam Gospoda; čeka duša moja; uzdam se u obećanje njegovo. 

6Duša moja većma se ufa u Gospoda, nego stražari u jutro, nego stražari jutro. 

7Izraele, čekaj Gospoda, jer je u Gospoda milosrđe; u njega je bogat otkup. 

8I on će otkupiti Izraela od svih zlodjela njegovih. 

Psalmi (Šarić)